Déryné

„*A kakas is a szemétdombom kukorékol hangja mégis azt jelenti hajnalodik*” hangzik el a „film és dráma” sorozatunk első részében mely a Déryné 1951-es fekete-fehér magyar filmet fogja röviden bemutatni. A film Déryné Széppataki Róza naplója alapján készült a Kossuth-díjas Kalmár László rendezésében, írója pedig Békeffi István kétszeres József Attila díjas színmű író, és Bacsó Péter Kossuth- és Balázs-díjas magyar filmrendező. Róza szerepében Tolnay Klára, Kossuth-díjas színésznő, kinek emlékházában már látható Déryné ruhája. Déryné énekhangja Gyurkovics Mária szintén Kossuth díjas művésznő.

Először beszéljünk a film tartalmáról és annak történelmi hátteréről. A XIX. századi Magyarországon a Habsburg birodalom elnyomása alatt megerősödik a magyar nemzettudat és a magyar kultúra fenntartásának terhét a haza színészei viselik vállukon. A filmben betekintést nyerhetünk a kor nehézségeibe nem mellesleg láthatjuk a vándorszínészek fontosságát, ahogy elviszik a kultúrát, a nemzettudatot és a boldogságot a kevésbé gazdag rétegekhez is. „*Mi a nép színészei vagyunk.*” Széppataki Róza annak érdekében, hogy továbbra is a színésznőként tevékenykedhessen hozzámegy Déry Istvánhoz, de mikor a színházukat lebontják és a vándorszínészethez kell folyamodniuk. Déry más utat szán kettőjüknek. Róza viszont nem volt hajlandó feladni szenvedélyét így útjaik ketté váltak. Róza minden férfit elbűvöl köztük Katona Józsefet is aki bosszankodik azon, hogy az Osztrákoknak tetsző darabokat kell játszani így lemond a színészetről, de a színházról nem. Ekkor kezdi el a Bánk bánt írni mely egy történelmi eseményt mutat be ami hasonlít ahhoz az elnyomáshoz amin nekik akkor keresztül kellett menniük. Mikor a Bánk bán elkészül Katona felolvassa Rózának és a társulatnak. „*Nagy dolog ez barátaim, megszületett a magyar dráma*.”

Minden magyar embernek tudjuk ajánlani a filmet hiszen nagyon erős nemzettudattal rendelkezik és fontos értékeket képvisel.

Amiért tetszett a film és bátran merjük ajánlani mindenkinek az a tanulság amit levontunk belőle. Az, hogy nem mindig a pompa és a csillogás tesz boldoggá, hanem amikor mások arcára mosolyt csalhatsz és te adhatsz nekik értéket.

Megismerhetjük a Bánk bán előzményeit és a vándorszínészet szépségét. Nem utolsó sorban betekintést nyerhetünk az első magyar opera énekesnő és a kor leghíresebb vándorszínészének sikertörténetébe.

Összegezve, aki érdeklődik az irodalom és a kultúra iránt is, annak ez a film egy tökéletes választás.